jkorsvik/nowiki_second_scrape_merged huggingface dataset:
Fischer‑Benzon

(von) Fischer‑Benzon er en dansk adelsslekt. Major Jacob Ludvig Fischer (1776–1833), stamhusbesitter til Skærsø, fikk i 1805 kongelig patent til å føre navnet von Fischer‑Benzon og det benzonske våpen (3. adelige linje av 1679), og ble opptatt i den danske adelstanden.
Bakgrunnen var at stamhuset Skærsø hadde blitt opprettet av den «tredje adelige linje av 1679» av slekten Benzon, som døde ut i den suksesjonsberettigede mannslinjen i 1741. I opprettelsesbrevet var det bestemt at dersom personer utenfor Benzonfamilien tiltrådte stamhuset, skulle de ta det benzonske navn og våpen etter å ha fått kongelig patent på dette. Stamhuset ble i 1754 avstått av Sophie Amalia Benzon (gift med admiral Andreas Rosenpalm til Brorupgaard) til sine fetre Christian Ulrich von Nissen og Christian Siegfried von Nissen, som tok navnet von Nissen-Benzon (se Nissen (slekt fra Sønderjylland)). Christian Ulrich var barnløs og stamhuset fulgte hans eldste datter Christine Sophie von Nissen-Benzon (1734–1772). Hun var gift med oberst Jacob Ludvig de Vauvert (1727–1809), som tok navnet de Vauvert-Benzon. Deres datter Frederikke Christiane de Vauvert‑Benzon var gift med rittmester Henrik Fischer (1734–1794), og de var foreldre til Jacob Ludvig Fischer, senere von Fischer-Benzon.


== Litteratur ==
F. Krogh, Dansk Adelskalender, København, 1878
A. Thiset og P.L. Wittrup: Nyt dansk Adelslexikon, København 1904
H. Storck: Dansk Vaabenbog, København 1910
Sven Tito Achen: Danske adelsvåbener, København 1973
Nikolaj Markussen

Nikolaj Rømer Berg Markussen (født 1. august 1988 i Helsinge) er en dansk profesjonell håndballspiller som spiller for den spanske klubben Atlético Madrid. Han er bakspiller og er også en del av det danske håndballandslaget.
Markussen var med i den danske troppen til EM 2012, hvor Danmark gikk til topps. Han ble tatt ut til å representere Danmark under Sommer-OL 2012 i London, England. Han deltok også i VM 2013 og VM 2019. I VM 2019 tok han gull med Danmark.


== Eksterne lenker ==
(en) Nikolaj Markussen – Olympedia 
(en) Nikolaj Markussen – Sports-Reference (OL-resultater – arkivert) 
(en) Nikolaj Markussen – Det europeiske håndballforbundet (EHF)
Friidrett under Sommer-OL 2012 – 400 meter hekk kvinner

Kvinnenes 400 meter hekk finner sted den 8. august 2012 (finale) på Olympiastadion.


== Resultater ==


=== Forsøksheat ===


=== Semifinaler ===
Kvalifikasjonskrav: De første 2 i hvert heat (Q) pluss utøverne med de 2 raskeste tidene (q) kvalifiserte seg til finalen.


=== Finale ===


== Eksterne lenker ==
Resultater Arkivert 21. september 2013 hos Wayback Machine. på sports-reference.com
Bryting under Sommer-OL 2012 – Gresk-romersk stil 55 kg

Herrenes 55 kg bryting i gresk-romersk stil under Sommer-OL 2012 finner sted den 4. august 2012 på ExCeL Exhibition Centre i London.


== Resultater ==


=== Finale ===


=== Seksjon 1 ===


=== Bottom half ===


=== Bronsekamper ===


== Referanser ==
Bryting under Sommer-OL 2012 – Gresk-romersk stil 74 kg

Herrenes 74 kg bryting i gresk-romersk stil under Sommer-OL 2012 finner sted den 4. august 2012 på ExCeL Exhibition Centre i London.


== Resultater ==


=== Finale ===


=== Top half ===


=== Nedre halvdel ===


=== Repechage ===


== Referanser ==
Gemini-observatoriet

Gemini er et internasjonalt astronomisk teleskopprosjekt. To identiske teleskoper, det ene på Mauna Kea på Hawaii og det andre nordøst for La Serena i Chile, skal sammen dekke den nordlige og sørlige stjernehimmelen. Teleskopene ble bygd og drives av en koallisjon bestående av USA, Storbritannia, Canada, Chile, Brasil, Argentina og Australia.


== Referanser ==


== Eksterne lenker ==
Offisielt nettsted
(en) Gemini Observatory – kategori av bilder, video eller lyd på Commons 
Gemini observatoriets bildgalleri
Foton av Gemini och andra observatorier på Mauna Kea från "A Gentle Rain of Starlight: The Story of Astronomy on Mauna Kea" av Michael J. West. ISBN 0-931548-99-3.
Skandinavisk våpenrulle

Skandinavisk våpenrulle (svensk: Skandinavisk vapenrulla; dansk: Skandinavisk våbenrulle) er en heraldisk publikasjon og en våpenrulle for nordiske våpenskjold. Våpenrullen kommer ut i ett hefte årlig.
Skandinavisk våpenrulle publiserer nylig antatte eller nedarvede våpenskjold tilhørende personer, familier, organisasjoner og videre. Våpenrullen gjengir våpner med fargetegning (illustrasjon) og blasonering (tekst). Fremfor alt omfatter våpenrullen nye, borgerlige våpen i Sverige, men også fra andre land i Norden. Publisering i våpenrullen gir i seg selv ingen juridisk beskyttelse av et våpen, men angir i dette henseende kun dato for faktisk offentliggjørelse.
Skandinavisk våpenrulle ble i 1963 grunnlagt av kunstner og forsker Jan Raneke (1914–2007) og cand.jur. Christer Bökwall, som også grunnla stiftelsen som eier og utgir våpenrullen. Tor Flensmarck tiltrådte i 1983 som redaktør. Fra og med 2011 bestyres våpenrullen av Societas Heraldica Scandinavia, pr. 2012 med kongelig våpenmaler Ronny Andersen som redaktør. Ved sin side har Andersen en redaksjon bestående av medlemmer fra Danmark, Finland, Norge og Sverige. Denne har blant annet som oppgave å se til at et til våpenrullen anmeldt våpen følger heraldiske regler, ikke krenker andres våpenrett eller uriktig gir uttrykk for at bæreren  har annen stand eller slektstilhørighet enn hva som er virkelig. Til våpenrullen medvirker noen av Nordens fremste heraldiske kunstnere, blant andre Bengt Olof Kälde og Davor Zovko.
Skandinavisk våpenrulles svenske forgjengere var blant andre Arvid Berghmans bøker Svenska borgerliga släktvapen (1939) og Borgerlig vapenrulla (1950).


== Eksterne lenker ==
Offisielt nettsted
Alison Pill

Alison Courtney Pill (født 27. november 1985 i Toronto) er en canadisk skuespillerinne, kjent for sine roller i Milk, Scott Pilgrim vs. the World og Midnight in Paris.


== Karriere ==
Pill har vært med i bransjen siden hun var tolv år gammel, men spilte i mindre kjente filmer og fjernsynsproduksjoner de første årene. Det var ikke før hun fikk en av hovedrollene i dramafilmen Pieces of April (2003) med Katie Holmes at hun for alvor ble lagt merke til hos et større publikum. Hun spilte også i Confessions of a Teenage Drama Queen (2004) med Lindsay Lohan og Dan in Real Life (2007) med Steve Carell og Juliette Binoche.
I 2008 spilte hun en stor rolle i den biografiske dramafilmen Milk (om politikeren Harvey Milk), som vant to Oscar-priser og ble nominert til ytterligere seks. Senere har hun spilt i filmer som Scott Pilgrim vs. the World (2010), Midnight in Paris (2011) og To Rome with Love (2012), samt miniserien Pillars of the Earth og en stor gjesterolle i TV-serien In Treatment. Hun spiller for tiden i den kritikerroste serien The Newsroom mot blant andre Jeff Daniels og Emily Mortimer.


== Filmografi ==


== Referanser ==


== Eksterne lenker ==
(en) Alison Pill på Internet Movie Database 
(sv) Alison Pill i Svensk Filmdatabas 
(da) Alison Pill på Filmdatabasen 
(da) Alison Pill på danskfilmogtv.dk 
(da) Alison Pill på Scope 
(fr) Alison Pill på Allociné 
(en) Alison Pill på AllMovie 
(en) Alison Pill hos The Movie Database 
(en) Alison Pill hos Internet Broadway Database
Valerie (album)

Valerie er debutalbumet til glam metal-bandet Valerie fra Arendal.
Albumet ble utgitt i juni 2012 på Hellish Records.


== Sporliste ==
«It's Not Love - It's Not War»
«Heat of the Night»
«When Two Hearts Collide»
«Vixen»
«Tear Down the Walls»
«Love is Like a Heart Attack»
«Taste the Bullet»
«Love is Not Enough»


== Besetning ==
BT Valerie – gitar, vokal
Erlend Omdal – trommer
Augustus W. Clark – bassgitar
Magnus Christiansen - gitar
Nooa Takooa

Nooa Takooa (født 10. mars 1993) er en kiribatisk friidrettsutøver, som konkurrerer i sprintløp. Han representerte Kiribati under Sommer-OL 2012, der han ble utslått i de innledende rundene.


== Referanser ==


== Eksterne lenker ==
(en) Nooa Takooa – Olympedia 
(en) Nooa Takooa – Sports-Reference (OL-resultater – arkivert) 
(en) Nooa Takooa – Commonwealth Games Federation 
(en) Nooa Takooa – World Athletics
Andrzej Sztolf

Andrzej Sztolf (født 9. juni 1941 i Przeworsk, død 1. februar 2012 i Kraków) var en polsk skihopper som representerte SN PTT Zakopane.
Han deltok i den tysk-østerrikske hoppuka i årene 1962-1970, med 22.-plass i 1963/64 som beste sammenlagtplassering. Beste plassering i enkeltrenn i Hoppuka var 10.-plass i Bischofshofen 6. januar 1964. I OL i Innsbruck i 1964 ble han nummer 26 i storbakken. Sztolf tok to ganger medalje i vinter-universiaden (studentlekene) - bronse i Špindlerův Mlýn i 1964 og sølv i Sestriere i 1966. Han ble polsk mester i både stor- og normalbakke i 1965.
Andrzej Sztolf var født i Przeworsk, men familien flyttet til Szklarska Poręba i 1949, da han var åtte år gammel. Senere bosatte han seg i Zakopane. Som barn og ungdom drev han med friidrett, og var særlig god i stavsprang, med personlig rekord på 4,60 meter. I skihoppkarrieren ble han kjent som ei urokråke som helst ville kombinere uteliv og festing med idrettskarrieren. Han gikk glipp av VM i Oslo i 1966 etter at han tidligere den vinteren hadde havnet i slåsskamp med en jordansk offiser.


== Referanser ==


== Kilder ==
Sports Reference: Andrzej Sztolf Arkivert 13. desember 2012 hos Wayback Machine. (besøkt 6. august 2012)
Jens Jahn, Egon Theiner: Enzyklopädie des Skispringens. AGON Sportverlag, Kassel 2004. ISBN 3-89784-099-5, flere sider
Skijumping.pl: Mistrzowie Polski w skokach narciarskich w latach 1920-2002 (besøkt 6. august 2012)
Wojciech Szatkowski: "Nigdy nie byłem grzecznym chłopcem" - Andrzej Sztolf (besøkt 6. august 2012)
Polski Związek Narciarski: Zmarł znany skoczek narciarski Andrzej Sztolf Arkivert 22. februar 2014 hos Wayback Machine. (nekrolog, 2. februar 2012, besøkt 6. august 2012)


== Eksterne lenker ==
(en) Andrzej Sztolf – Olympedia 
(en) Andrzej Sztolf – Sports-Reference (OL-resultater – arkivert) 
(en) Andrzej Sztolf – FIS (skihopping)
Peter Hannibal Høeg

Peter Hannibal Høeg (født 5. februar 1842 i Drammen, død 11. august 1926) var en norsk seilprodusent, skipsreder og politiker (H).
Han var sønn av Ole Alsing Høeg (1814–1876), eier av Drammens eldste bedrift, Peter Høegs seilmakeri (grunnlagt 1767), og var sønnesønn av Peder Nilsen Høeg (1768–1818), som overtok seilmakeriet fra pleiefaren Ole Abrahamsen Dahle. I 1870 brant seilmakeriet og gamle Høeg kom sterkt til skade. Peter Hannibal Høeg overtok da ledelsen av bedriften, som etterhvert ble Norges største seilprodusent i seilskipenes glanstid, med 32 ansatte som sydde seil for hånd. Han var også skipsreder.Han var medlem av bystyret, formannskapet og havnestyret i Drammen i en årrekke og var vararepresentant til Stortinget for Høyre 1895–1897 og møtte fast fra 30. juli 1897. Som stortingsrepresentant var han medlem av Lagtinget og Justiskomiteen. Han var også engasjert i kristelige sammenhenger, og var bl.a. formann for indremisjonsforeningen for Tangen fra starten i 1902, forestod byggingen av bedehuset på Tangen og var prestens medhjelper.Han var bror til skipsreder, Larviks-ordfører, russisk konsul og stortingsrepresentant for Høyre Thomas Arbo Høeg, som etablerte rederiet Ths. Høeg & Co A/S (nå Arbo Høeg) i Larvik i 1886, og var onkel til botanikeren Ove Arbo Høeg. Han var gift i første ekteskap med Nicoline Louise Paus' (1842–1885), datter av skipsreder Nicolai Nissen Pauss, og i andre ekteskap med Grethe Marie Nielsen, datter av kjøpmann Christen Nielsen.


== Referanser ==


== Eksterne lenker ==
(no) Peter Hannibal Høeg hos Norsk senter for forskningsdata
Gerardo Gómez Ramírez

Gerardo Gómez Ramírez (født 4. juni 1901 i Cañas i Guanacaste i Costa Rica, død 5. november 1983 samme sted) var en kostarikansk poet og politiker.
Gómez var ordfører i kantonen Cañas i flere år, før han ble guvernør i provinsen Guanacaste. Han var kjent for å støtte de fattige, og pleide å ta bussen fra Cañas til kontoret i Liberia med lunsjboksen i hendene.
De fleste poetiske verka til Gómez er gitt ut i boka Amor filial.


== Eksterne lenker ==
Biografi og dikt av Gerardo Gómez Ramírez Arkivert 9. juli 2019 hos Wayback Machine.
Thomas Arbo Høeg

Thomas Arbo Høeg (født 21. november 1852 på Tangen i Drammen, død 13. februar 1930) var en norsk skipsreder og politiker for Høyre, som var stortingsrepresentant fra 1922 til 1924. Han var sønn av seilmaker Ole Alsing Høeg, som eide Drammens eldste bedrift (Seilmaker Peter Høeg), og bror av seilmaker, skipsreder og stortingsrepresentant Peter Hannibal Høeg.
Fra 1876 var Arbo Høeg ansatt som fullmektig i Larviks-rederiet Knutsen & Herlofson. Da dette gikk konkurs i 1886, videreførte han driften av rederiet under navnet Ths. Høeg & Co A/S (nå Arbo Høeg). Firmaet drev med skipsrederi, skipsmegler- og kullforretning, dampskipsekspedisjon samt is- og tømmertransport. Han var også russisk konsul fra 1889. Videre var han ordfører i Larvik fra 1905 til 1907.


== Referanser ==


== Kilder ==
Biografiske opplysninger hos Norsk samfunnsvitenskapelig datatjeneste


== Eksterne lenker ==
(no) Thomas Arbo Høeg hos Norsk senter for forskningsdata
Funksjonell grammatikk

Funksjonell grammatikk er de teoriene innen lingvistikken som ser på språkets funksjoner som nøkkelen til å forstå de språklige prosessene og strukturene. Funksjonelle språkteorier går ut i fra at siden språket hovedsakelig er et verktøy, er det naturlig å anta språkets strukturer studeres og forstås best ved å ta hensyn til de funksjonene de utfører.
Funksjonelle grammatikkteorier skiller seg fra formelle teorier ved at de sistnevnte har som mål å definere de forskjellige elementene i språket og beskrive forholdet mellom dem som systemer av formelle regler eller operasjoner, mens de førstnevnte definerer funksjonene som utføres av språket og deretter forbinder disse funksjonene med de språklige elementene som uttrykker dem. Dette vil si at funksjonelle teorier tar hensyn til måten språket faktisk brukes i kommunikativ kontekst, og ikke bare de formelle relasjonene mellom de språklige elementene.
I vid forstand kan de implisitte teoriene i de fleste arbeida innen deskriptiv lingvistikk og språktypologi klassifiseres som funksjonelle.


== Rammeverk ==
De fins ei rekke ulike grammatikkteorier med ei funksjonell tilnærming. Noen av de mest innflytelsesrike er:

Strukturalist-funksjonalismen fra Prahaskolen, som ble utvikla på 1920-tallet som det første funksjonalistiske rammeverket.
Simon Diks funksjonelle diskursgrammatikk, fra 1970- og 1980-tallet.
Michael Hallidays systemisk-funksjonelle grammatikk.
Rolle- og referansegrammatikk, som ble utvikla av Robert Van Valin.
Typologisk-funksjonell grammatikk.
Dansk funksjonell grammatikk.
Leksikalsk-funksjonell grammatikk, som ble utvikla av Joan Bresnan og Ronald Kaplan på 1970-tallet.
Robert Van Valin

Robert Detrick Van Valin, Jr. (født 1. februar 1952) er en lingvist fra Amerikas forente stater. Han har utvikla det funksjonelle rammeverket som kalles rolle- og referansegrammatikk, som omfatter både syntaks, semantikk og pragmatikk. I stedet for å postulere en rik, medfødt og universell syntaktisk struktur, hevder Van Valin at de eneste universelle delene av ei setning er kjerna, vanligvis et predikerende element slik som et verb eller et adjektiv, og argumentene som kjerna krever, vanligvis nominalfraser.
Van Valin arbeider ved Heinrich-Heine-Universität i Düsseldorf.


== Referanser ==


== Eksterne lenker ==
Profil hos Buffalos lingvistiske fakultet
Simon Dik

Simon Cornelis Dik (født 6. september 1940 i Delden, død 1. mars 1995 i Holysloot) var en nederlandsk lingvist som er kjent for å ha utvikla den funksjonelle grammatikken. Den første delen av boka hans The Theory of Functional Grammar kom ut i 1989. Han arbeida med å utvikle teorien fram til sin død, og den andre delen av verket ble utgitt posthumt i 1997.
Dik var leder for instituttet for generell lingvistikk ved Universiteit van Amsterdam fra 1969 til 1994.


== Referanser ==
Eugenio Derbez

Eugenio González Derbez (født 2. september 1961 i Mexico by) er en meksikansk skuespiller og komiker. Han står bak humorseriene XHDRBZ, Vecinos og La Familia P. Luche. Han har også spilt i ei rekke filmer og tv-serier, deriblant La misma Luna, Jack and Jill og Rob, og er stemmen til Esel i den amerikansk-spanske versjonen av Shrek.
Derbez kjører også Formel 3, og er eier av ei rekke Formel 1-biler.
Eugenio Derbez er sønn av skuespillerinna Silvia Derbez. 7. juli 2012 gifta han seg med skuespillerinna og sangerinna Alessandra Rosaldo.


== Referanser ==


== Eksterne lenker ==
(en) Eugenio Derbez på Internet Movie Database 
(sv) Eugenio Derbez i Svensk Filmdatabas 
(da) Eugenio Derbez på Filmdatabasen 
(da) Eugenio Derbez på Scope 
(fr) Eugenio Derbez på Allociné 
(en) Eugenio Derbez på AllMovie 
(en) Eugenio Derbez hos The Movie Database 
(en) Eugenio Derbez hos Internet Broadway Database 
(en) Eugenio Derbez hos Behind The Voice Actors 
Biografi hos esmas.com
Spunsbøtte

En spunsbøtte er en beholder til transport av melk og annen drikke. Spunsbøtter ble brukt i eldre tider i forbindelse med slåttonn eller annet arbeid som foregikk i utmark, på sjøen og til transport av drikke under reiser.
Spunsbøtter er lagget av tre. De har tverrhank og en innfelt plate i bunn og topp. I toppen er det en åpning for fylling og tømming som kan lukkes med en tilhørende spuns. Størrelsen kan variere, men de fleste spunsbøtter rommer mellom 2 og 5 liter.
Noen synonymer: dall, kaggbøtte, melkeflaske, melkespann, mysedall, sjøbøtte og spunse.
Jf.: Kagge og treflaske.


== Litteratur ==
Østby, Jon Birger (1983): Nomenklatur for drikkestell, med tegninger av Torill Sand. Oslo


== Eksterne lenker ==
Spunsbøtter i DigitaltMuseum
College Station

College Station er en by i Brazos County i delstaten Texas i USA. Byen ligger  mellom byene Houston og Austin og utgjør sammen med nabobyen Bryan storbyområdet Bryan-College Station med en befolkning på 231 623, hvorav 93 857 i College Station (2010).Hovedcampusen til Texas A&M University med om lag 50 000 studenter ligger i College Station. Byen har sitt navn etter universitetets beliggenhet ved jernbanelinja.
George Bush Presidential Library and Museum åpnet i College Station i 1997.


== Eksterne lenker ==
(en) Offisielt nettsted 
(en) College Station, Texas – kategori av bilder, video eller lyd på Commons
Treflaske

Treflaske er en beholder til transport av melk og annen drikke. Treflasker ble brukt i eldre tider for å ta med drikke under slåttonn, til arbeid i utmark, på sjøen og til reiser.
Treflasker er lagget med korte staver og to runde eller trekantede, vertikale sider. De har et hull i toppen til å helle av. Størrelsen varierer fra små flasker til å bære i hånden til store flasker til å bære i en meis på ryggen.
Noen synonymer: bæreflaske, brennevinsflaske, melkeflaske, myseflaske, reiseflaske, skjærkagge, surmelkskagge, syreflaske.
Jf.: Kagge og spunsbøtte.


== Litteratur ==
Østby, Jon Birger (1983): Nomenklatur for drikkestell, med tegninger av Torill Sand. Oslo


== Eksterne lenker ==
Se treflasker i DigitaltMuseum
Tatjana Antosjina

Tatjana Andrejevna Antosjina (russisk: Татьяна Андреевна Антошина, født 27. juli 1982 i Moskva) er en russisk syklist, som konkurrerer i landeveissykling. Hun er flere ganger russisk mester i temporitt, og hun kom på 25.-plass i landeveisrittet ved sommer-OL 2012 i London.


== Meritter ==


== Referanser ==


== Eksterne lenker ==
(en) Tatjana Antosjina – Olympedia 
(en) Tatjana Antosjina – Sports-Reference (OL-resultater – arkivert) 
(en) Tatjana Antosjina – ProCyclingStats 
(en) Tatjana Antosjina – Cycling Archives 
(en) Tatjana Antosjina – Cycling Quotient
Granberg

Granberg kan vise til:


== Steder ==
Granberget


== Personer ==
Espen Granberg Johnsen − norsk politiker
(Ebba Charlotta) «Jane» Granberg, født Horney − svensk-dansk agent
Johan Olof Granberg − svensk kunsthistoriker
Per «Elvis» Granberg − norsk rock & roll-sanger
Arno Berg

Arno Berg (født 14. februar 1890 i Göteborg, død 1. juni 1974 i Oslo) var arkitekt og Oslos første byantikvar. Bergs navn er særlig knyttet til bevaringen av fortidsminner i Oslo hvor han var en pådriver. Han ga også ut flere bøker. 
Berg var utdannet ved Chalmerska institutet i Göteborg og tok diplomeksamen i Stockholm i 1914. I studietiden kom han i kontakt med norske studenter. På denne tiden var mulighetene for arbeidsoppgaver for arkitekter små i Sverige, i motsetning til hva det var i Norge. Berg reiste derfor til Christiania i 1916. Han ble ansatt hos arkitektene Andreas Bjercke og Georg Eliassen, som på dette tidspunkt hadde vunnet en arkitektkonkurranse om oppføringen av nytt kontorbygg for hovedkontoret til Den norske Amerikalinje på Jernbanetorget 2.
I tillegg fikk Berg ansvar for oppmålingen og forberedelsene til flyttingen av Generalitetsgården fra Dronningens gate 15 til Norsk Folkemuseum. I 1918 ble han ansatt ved Folkemuseet som amanuensis og bygningshistoriker og var med på å bygge ut gamlebyen i museet. Stillingen ble inndratt i 1926, og Berg mistet dermed arbeidet. Allerede året etter ble han kontaktet av byarkitekt Harald Aars og bedt om å være sekretær for Selskabet for Oslo Byes Vel. Han fikk også ansvaret for tidsskriftet St. Hallvard. Som leder av Selskabet for Oslo Byes Vel fungerte han etter hvert i praksis som en antikvar. Da Oslo kommune opprettet en byantikvar-stilling i 1956, ble Berg ansatt som hovedstadens første byantikvar.
Bevaringen av Basarene ved Oslo domkirke, bebyggelsen i Homansbyen, Karl Johan-kvartalet og Regjeringskvartalet var saker Berg kjempet for og som han helt eller delvis lyktes med. I tillegg var restaureringen av Akershus slott, Rådmannsgården og Oslo ladegård for en stor del et resultat av Bergs innsats. 
Arno Berg var gift med Signe Mowinckel Larsen (1887–1966). De fikk sønnen Knut Berg, senere kunsthistoriker og direktør for Nasjonalgalleriet.


== Utmerkelser og heder ==
Berg var mottaker av St. Hallvard-medaljen og fikk kommandørkorset av St. Olavs Orden. Arnold Haukeland utførte en byste av ham som ble avduket ved Oslo ladegård i 1972; dette minnesmerket ble i 2009 flyttet til Arno Bergs plass. Plassen hadde hett Gyldenløves plass frem til 1975. Arno Berg bodde i «Gyldenløves hus» i Gyldenløves gate 27 fra 1929. Huset ligger med fasade mot plassen.


== Utgivelser ==

(no) Publikasjoner av Arno Berg i BIBSYS


== Referanser ==


== Kilder ==
(no) Arno Berg i Norsk biografisk leksikon
Byantikvaren – 50 år som "vaktbikkje" - fra Byarkivet
Avduking av Arno Berg - fra Byantikvaren
Arno Berg kom hjem til Frogner fra Lokalavisen Frogner med bilder av Arnold Haukelands byste
Fyrfat

Fyrfat er brukt til brenning av trekull for oppvarming. De var laget av kobber, messing eller jern og hadde gjennombrutte sider slik at glørne fikk lufttilførsel. Fyrfat har først og fremst hørt hjemme i bymiljøer og i høyere samfunnslag. 
Store fyrfat, som ofte hadde lokk, kunne plasseres på gulvet som fotvarmere. De mindre var først og fremst beregnet til å holde kjeler og andre kar varme. Disse hadde gjerne et skaft i siden og små føtter slik at de kunne plasseres på bordet, eller de kunne ha et høyt stativ av smijern slik at de kunne stå på gulvet ved siden av bordet. De aller minste fyrfatene kan også ha vært brukt som tobakspibe-fyrfade, der de røykende kunne ta glør til å tenne pipene med.

Bruken av fyrfat til oppvarming har nok først og fremst vært brukt i Mellom- og Sør-Europa. Under milde vintre kunne det der være god hjelp i et fyrfat plassert nede ved bena når det ikke var annen oppvarming i rommet. I Norden var det nødvendig med fyring i åpne ildsteder eller i ovner hvis det skulle være til noen hjelp i de kalde periodene.


== Litteratur ==
Østby, Jon Birger (1982): Gammelt kobber. Oslo. ISBN 82-7003-032-5
Østby, Jon Birger (1983): Nomenklatur for drikkestell, med tegninger av Torill Sand. Oslo


== Eksterne lenker ==
Fyrfat i DigitaltMuseum